Пачуць і зразумець Божае Слова сваім сэрцам можна тады, калі яно чыстае і супакоенае. Таму Касцёл у клопаце пра духоўнае дабро сваіх дзяцей загадвае ў гэты час скарыстацца Сакрамантам Паяднання і пазбягаць гучных забаў. Апошняе, калі далучыць да гэтага яшчэ абмежаванне ў карыстанні інтэрнэтам і тэлевізарам, можа стаць вельмі дзейсным лекам ад сучаснай хваробы недахопу часу, вызваляючы яго такім чынам для асабістых духоўных спраў і для нашых бліжніх.